Skolemassakren i Winnenden

Skolemassakren i Winnenden var en skolemassakre ved Albertville realskole i Winnenden i den tyske delstaten Baden-Württemberg, som fant sted 11. mars 2009. 15 personer ble drept av gjerningsmannen, 17-åringen Tim Kretschmer, som tok sitt liv etter massakren. Massakren i Winnenden fant sted dagen etter en lignende massakre i Alabama i USA.

 Hendelsesforløp 
 Massakren ved Albertville realskole 
En bevæpnet gutt i kamuflasjetøy åpnet ild ved Albertville realskole () ca. kl. 09:30 (sentraleuropeisk tid). Øyenvitner fortalte at han skjøt i korridorene og klasserom, og gikk fra rom til rom. Flere personer ble skutt i hodet.

Ni elever (åtte jenter og en gutt), to kvinnelige lærere og en kvinnelig lærerstudent ble drept. Elevene var mellom 14 og 15 år.

Politiet fikk en nødoppringning fra en elev kl. 09:33, og tre politibetjenter kom til åstedet to minutter senere. Gjerningsmannen åpnet da ild mot politibetjentene og flyktet fra skolebygningen.

 Flukt og nye drap 
Etter massakren ved Albertville realskole flyktet gjerningsmannen og drepte en gartner som jobbet for en psykiatrisk klinikk i nærheten i en park.

Kl. 12:04 kapret han en bil ved en parkeringsplass, og tvang sjåføren til å kjøre til Wendlingen, 40 km. fra Winnenden. Etter at bilen skled av veien fortsatte han til fots og etterlot bilføreren, som varslet politiet. Til slutt drepte gjerningsmannen en selger og en kunde i en bilforretning. 12:30 kom det til skuddveksling mellom gjerningsmannen og politiet; to politibetjenter ble såret før gjerningsmannen selv ble truffet og deretter begikk selvmord.

 Gjerningsmannen 
Gjerningsmannen, Tim Kretschmer (26. juli 1991–11. mars 2009) fra nabobyen Leutenbachhttp://www.tagesanzeiger.ch/panorama/vermischtes/Amoklauf-in-Schule-im-badenwuerttembergischen-Winnenden/story/12303508, hadde vært elev ved Albertville til året før, da han gikk ut med dårlige karakterer. Ifølge politiet hadde han blitt behandlet for depresjon, men dette ble benektet av hans foreldre.http://www.sueddeutsche.de/panorama/84/461708/text/ Han interesserte seg spesielt for bordtennis, og hadde planer om å bli profesjonell bordtennisspillerhttp://www.spiegel.de/panorama/justiz/0,1518,612673,00.html

Politiet stormet foreldrehjemmet kl. 10.00. Faren er aktiv i en lokal skyteklubb og hadde 15 lovlige skytevåpen. En Beretta 92 pistol kamret for kaliber  9 x 19 mm Luger og flere hundre runder ammunisjon manglet fra hjemmet.

 Reaksjoner 
Flere land sendte kondolanser. Kong Harald av Norge sendte kondolansetelegram til president Horst Köhler og uttrykte sin medfølelse med ofrenes familier.http://arkiv.nettavisen.no/Nyhet/350398/Kong+Harald:+-+Meningsløs+tragedie.html  Europaparlamentet holdt et minutts stillhet. Det ble holdt en økumenisk gudstjeneste med protestantisk, katolsk og muslimsk prest.

 Referanser 

 Eksterne lenker 


Kategori:Konflikter i 2009
Kategori:Skolemassakrer
Kategori:2009 i Tyskland
Kategori:Masseskytinger